[bookmark: _Hlk216784523]Atklāts konkurss “Slokas NAI pārbūve. Būvprojekta izstrāde un būvdarbi” ID Nr. JŪ 2025/04 INV 
ERAF līdzfinansētos projektos




APSTIPRINĀTS 
SIA „Jūrmalas ūdens”
iepirkuma komisijas 
2026. gada 28. jūlija sēdē 


ATKLĀTA KONKURSA

“Slokas NAI pārbūve. Būvprojekta izstrāde un būvdarbi”

(identifikācijas Nr. JŪ 2025/04 INV)

NOLIKUMS 













Jūrmala, 2026


SATURS

1.	VISPĀRĪGA INFORMĀCIJA	3
2.	INFORMĀCIJA PAR IEPIRKUMA PRIEKŠMETU	5
3.	INFORMĀCIJAS APMAIŅAS KĀRTĪBA UN NOLIKUMA SAŅEMŠANA	5
4.	PIEDĀVĀJUMU IESNIEGŠANAS UN ATVĒRŠANAS KĀRTĪBA	6
5.	PIEDĀVĀJUMA NOFORMĒJUMA PRASĪBAS	6
6.	PIEDĀVĀJUMA DERĪGUMA TERMIŅŠ	8
7.	PIEDĀVĀJUMA NODROŠINĀJUMS; AVANSA MAKSĀJUMA, LĪGUMA IZPILDES UN IETURĒJUMA NAUDAS NODROŠINĀJUMS	8
8.	PERSONAS, UZ KURU IESPĒJĀM PRETENDENTS BALSTĀS, UN APAKŠUZŅĒMĒJI	9
9.	PRETENDENTU IZSLĒGŠANAS NOTEIKUMI	10
10.	KVALIFIKĀCIJAS PRASĪBAS UN IESNIEDZAMIE DOKUMENTI	11
11.	PIEDĀVĀJUMĀ IEKĻAUJAMIE DOKUMENTI	17
12.	TEHNISKAIS PIEDĀVĀJUMS	18
13.	FINANŠU PIEDĀVĀJUMS	19
14.	PIEDĀVĀJUMU VĒRTĒŠANA	20
15.	IEPIRKUMA LĪGUMS	21
16.	PIELIKUMI	22

1. [bookmark: _Toc125807210][bookmark: _Toc12965782][bookmark: _Toc233909416]
VISPĀRĪGA INFORMĀCIJA
1.1. Pasūtītājs un Pasūtītāja kontaktpersona:
Pasūtītājs:
SIA „Jūrmalas ūdens”, reģistrācijas numurs: 40003275333, Promenādes iela 1a,
Jūrmala, LV-2015, Latvija.
Pasūtītāja kontaktpersona:
SIA „Jūrmalas ūdens” Projekta ieviešanas vienības vadītājs Aivars Kamarūts
Tālr. Nr.: +371 67811384
E-pasta adrese: project@jurmalasudens.lv 
1.2. Iepirkuma nosaukums un identifikācijas numurs:
[bookmark: _Hlk486929929]“Slokas NAI pārbūve. Būvprojekta izstrāde un būvdarbi”, ID Nr. JŪ 2025/04 INV
1.3. Iepirkuma procedūra – Atklāts konkurss saskaņā ar Sabiedrisko pakalpojumu sniedzēju iepirkumu likums[footnoteRef:1]. [1:  https://likumi.lv/ta/id/288730-sabiedrisko-pakalpojumu-sniedzeju-iepirkumu-likums ] 

1.4. Objekts - Jūrmalā, Mežmalas ielā 41, esošo Slokas notekūdeņu attīrīšanas iekārtu teritorijā. Objekts strādā 24/7 režīmā un arī, izstrādājot būvprojektu un veicot būvdarbus, darbi jāplāno tā, lai neietekmētu notekūdeņu atbilstoša attīrīšanas procesa nodrošināšanu, kā arī dīķī uz peldošiem pontoniem izvietotā saules parka pilnvērtīgu darbību. Vienlaikus pastiprināta uzmanība pievēršama principam nenodarīt būtisku kaitējumu, jo sevišķi to attiecinot gan uz apkārtējās vides saglabāšanu, gan atkritumu šķirošanu un atbildīgu to apsaimniekošanu, tai skaitā, utilizēšanu.
1.5. Pasūtītājam jebkurā iepirkuma procedūras stadijā ir tiesības prasīt, lai Pretendents izskaidro kādu no iesniegtajiem dokumentiem un uzrāda dokumenta oriģinālu. Pasūtītājs nepieprasa tādus dokumentus un informāciju, kas ir tā rīcībā vai ir pieejama publiskās datubāzēs.
1.6. Saīsinājumi un definīcijas:
	Apakšuzņēmējs 
	Pretendenta nolīgta persona vai, savukārt, tās nolīgta persona, kura veic būvdarbus / sniedz pakalpojumus iepirkuma līguma izpildei un ir saskaņota ar Pasūtītāju atbilstoši Līguma prasībām

	BIS
	Būvniecības informācijas sistēma https://bis.gov.lv
Sistēma pieejama un informācija ievietojama tikai reģistrētiem piegādātājiem

	CE
	Cilvēkekvivalents

	CAPEX (Capital Expenditures)
	Kapitālizdevumi 

	EIS
	Elektroniskā iepirkumu sistēma www.eis.gov.lv 
Sistēma pieejama un informācija ievietojama tikai reģistrētiem piegādātājiem 

	ES 
	Eiropas Savienība

	EUR
	Euro

	EVIPD
	Eiropas vienotais iepirkuma procedūras dokuments (ESPD) ir pašdeklarācija par uzņēmuma finansiālo stāvokli, spējām un piemērotību publiskā iepirkuma procedūrai. Tas ir pieejams visās ES valodās un tiek izmantots par sākotnēju pierādījumu, ka ir izpildīti nosacījumi, kas vajadzīgi publiskā iepirkuma procedūrās visā ES.

	Ieinteresētais piegādātājs
	Persona, kas saņēmusi iepirkuma nolikumu

	Iepirkums
	Slokas NAI pārbūve. Būvprojekta izstrāde un būvdarbi” 
ID Nr. JŪ 2025/04 INV

	Iepirkuma līgums
	Atklāta konkursa rezultātā starp Pasūtītāju un Pretendentu slēdzams apvienotais būvniecības (projektēšanas un būvdarbu) līgums atbilstoši Iepirkuma līguma projekta veidnei (Nolikuma B  pielikums)

	Likums
	Sabiedrisko pakalpojumu sniedzēju iepirkumu likums (SPSIL). 
Nolikumā lietotie termini, kas skaidroti Likumā ir tieši piemērojami, ja no konteksta neizriet citādi

	NAI
	Notekūdeņu attīrīšanas iekārtas

	OPEX 
(Operational Expenditure)
	Ekspluatācijas izmaksas 

	Pasūtītājs
	 SIA “Jūrmalas ūdens”

	Pretendents
	Ieinteresētais piegādātājs, kurš iesniedzis piedāvājumu

	Uzņēmējs
	Juridiska persona vai personu apvienība jebkurā to kombinācijā, kas attiecīgi piedāvā izstrādāt būvprojektu, veikt būvdarbus, piegādāt preces, sniegt pakalpojumus, tostarp nodrošināt to izpildi atbilstoši noslēgtā Līguma noteikumiem, normatīvo aktu prasībām, tehniskajai specifikācijai un labas būvniecības prakses principiem, par ko saņem Līgumā noteikto atlīdzību.



1.7. Konkursa vērtēšanas kritērijs – Saimnieciski izdevīgākais piedāvājums.
1.8. Paredzamā līgumcena EUR 8 925 993,30, tai skaitā:
· uz tehnoloģisko etapu Nr.1 attiecināmā summa EUR 5 548 903,80;
· uz tehnoloģisko etapu Nr.2 attiecināmā summa EUR 3 377 089,50.
1.9. Ja ieinteresētais piegādātājs pieprasa izsniegt iepirkuma procedūras dokumentus drukātā veidā, Pasūtītājs tos izsniedz 3 (triju) darbdienu laikā pēc tam, kad saņemts šo dokumentu pieprasījums. Pieprasījumi izsniegt izdrukas tiek atstāti bez virzības, ja pieprasījums iesniegts  mazāk nekā 3 (trīs) darba dienas pirms piedāvājuma atvēršanas. Drukātos dokumentus varēs saņemt SIA “Jūrmalas ūdens” Promenādes ielā 1a, Jūrmalā, iepriekš ar Pasūtītāja kontaktpersonu saskaņojot saņemšanas datumu un laiku.
1.10. CPV kodi: 
· 45000000-7, Celtniecības darbi
· 45252000-8 - Notekūdeņu attīrīšanas iekārtu, citu attīrīšanas iekārtu un atkritumu dedzināšanas iekārtu celtniecības darbi;
· 71000000-8, Arhitektūras, būvniecības, inženiertehniskie un pārbaudes pakalpojumi
· 71240000-2, Arhitektūras, inženiertehniskie un plānošanas pakalpojumi
2. [bookmark: _Toc12965783][bookmark: _Toc125807211][bookmark: _Toc233909417]INFORMĀCIJA PAR IEPIRKUMA PRIEKŠMETU
2.1. Iepirkuma priekšmets ir Slokas notekūdeņu attīrīšanas iekārtu pārbūve darbības efektivitātes paaugstināšanai. Darbi ietver projektēšanu, būvdarbus un to pārbaudes, autoruzraudzību un defektu novēršanu. Būvniecība paredzēta atbilstoši zematslēgas līguma noteikumiem – Starptautiskās Inženierkonsultantu Federācijas (FIDIC) “Iekārtu piegādes un projektēšanas būvniecības darbu līguma noteikumi elektriskajiem un mehāniskajiem darbiem, būvniecības un inženierdarbiem, kuru projektēšanu veic uzņēmējs”, 1999. gada redakcija (turpmāk – FIDIC Dzeltenā grāmata), saskaņā ar Tehnisko specifikāciju (A pielikums) (turpmāk – Būvniecība)
2.2. Slokas NAI pārbūves rezultātā Pretendentam jānodrošina šādi rādītāji:
Tabula Nr.1 Slokas NAI sasniedzamie rādītāji
	Npk.
	Rādītājs
	Pirms darbu uzsākšanas
	Pēc 1. tehnoloģiskā etapa
	Pēc 2. tehnoloģiskā etapa

	1
	Fosfora attīrīšanas efektivitāte (%)
	76,0%
	87,8%
	91,6%

	2
	Slāpekļa attīrīšanas efektivitāte (%)
	77,8%
	80,1%
	85,2%

	3
	Emisiju samazinājums 
(t CO2 e/g)
	1588
	1108
	1138



2.3. Līguma izpildes termiņš (neietverot garantijas periodu): līdz 24 (divdesmit četriem) mēnešiem no līguma spēkā stāšanās dienas, bet ne vēlāk kā 2028. gada 25. decembrim. Garantijas periods ir 60 (sešdesmit mēneši) no Būvvaldes izdota akta par objekta nodošanu ekspluatācijā. 
Pretendents, sagatavojot piedāvājumu, var piedāvāt īsāku darbu izpildes termiņu (izņemot garantijas periodam), ja darbu izpilde saskaņā ar spēkā esošajiem tiesību aktiem un Pretendenta rīcībā esošajiem resursiem ir pilnvērtīgi iespējama. 
2.4. Līguma izpilde tiek īstenota Eiropas Reģionālās attīstības fonda finansētos projektos:
· “Slokas NAI efektivitātes veicināšana” ID Nr.2.2.1.1/1/24/A/010 (darbības ietvertas 1. tehnoloģiskajā etapā);
· “Slokas NAI efektivitātes veicināšana, II kārta” ID Nr.2.2.1.1/1/25/A/016 (darbības ietvertas 2. tehnoloģiskajā etapā).
3. [bookmark: _Toc12965784][bookmark: _Toc125807212][bookmark: _Toc233909418]INFORMĀCIJAS APMAIŅAS KĀRTĪBA UN NOLIKUMA SAŅEMŠANA
3.1. Pasūtītājs publicē paziņojumu par līgumu un iepirkuma dokumentus EIS https://www.eis.gov.lv/EKEIS/Supplier/Organizer/1645, iepirkumam atsevišķi izveidotā šķirklī, kā arī paziņojumu Iepirkumu uzraudzības biroja tīmekļvietnē: www.iub.gov.lv un SIA “Jūrmalas ūdens” interneta mājas lapā www.jurmalasudens.lv.
3.2. Saziņa, kas attiecas uz iepirkuma procedūru un dokumentiem,  un informācijas apmaiņa, kas attiecas uz iepirkuma procedūras dokumentiem, starp Komisiju un ieinteresētajiem piegādātājiem un Pretendentiem notiek rakstveidā – elektroniski, izmantojot Pasūtītāja kontaktpersonas elektroniskā pasta adresi vai EIS sistēmas rīkus.
3.3. Nolikums, Nolikuma grozījumi un cita informācija par Nolikumu tiek publicēta EIS e-konkursu apakšsistēmā tīmekļvietnē https://www.eis.gov.lv/EKEIS/Supplier/Organizer/1645. Ieinteresētais piegādātājs EIS e-konkursu apakšsistēmā šā Konkursa sadaļā var reģistrēties kā nolikuma saņēmējs, ja tas ir reģistrēts EIS kā piegādātājs.[footnoteRef:2]  [2:  Informāciju par to, kā ieinteresētais piegādātājs var reģistrēties par nolikuma saņēmēju skatīt šajā adresē: https://www.eis.gov.lv/EIS/Publications/PublicationView.aspx?PublicationId=883] 

3.4. Ja ieinteresētais piegādātājs laikus ir pieprasījis papildu informāciju par iepirkuma procedūras dokumentos iekļautajām prasībām, Pasūtītājs to sniedz 5 (piecu) darba dienu laikā, bet ne vēlāk kā 5 (piecas) dienas pirms Piedāvājumu iesniegšanas termiņa beigām. 
3.5. Papildu informācija, kas tiks nosūtīta piegādātājam, kas uzdevis jautājumu, vienlaikus tiks publicēta iepirkuma sadaļā EIS, norādot arī uzdoto jautājumu. 
3.6. Ieinteresēto piegādātāju pienākums ir pastāvīgi sekot EIS e-konkursu apakšsistēmā publicētajai informācijai par iepirkumu.
3.7. Vienota vietas apskate, uzaicinot visus ieinteresētos netiek organizēta. Objekta apskate ir iespējama piedāvājumu sagatavošanas periodā, iepriekš rakstveidā saskaņojot apskates norises laiku ar Pasūtītāja kontaktpersonu. Ierodoties objektā, pārstāvis tiek reģistrēts, norādot ieinteresētā piegādātāja nosaukumu, kuru tas pārstāv. Objekta apsekojuma laikā ieinteresētajam piegādātājam tiek izsniegts apliecinājums par objekta apsekojumu (C8 pielikums), ko parakstījis Pasūtītāja pārstāvis. Apliecinājums iesniedzams piedāvājuma sastāvā.
4. [bookmark: _Toc12965785][bookmark: _Toc125807213][bookmark: _Toc233909419]PIEDĀVĀJUMU IESNIEGŠANAS UN ATVĒRŠANAS KĀRTĪBA
4.1. Piegādātāji Piedāvājumus var iesniegt līdz 2026. gada 10._septembrim, plkst.10:00 EIS 
e-konkursu apakšsistēmā. Ārpus EIS e-konkursu apakšsistēmas iesniegtie Piedāvājumi tiks atzīti par neatbilstošiem nolikuma prasībām. 
4.2. Piedāvājumi tiks atvērti SIA “Jūrmalas ūdens”, Promenādes ielā 1a, Jūrmalā, 17. kabinetā 2026. gada 10. septembrī plkst. 14:00. Piedāvājumu atvēršana ir atklāta. Iesniegto piedāvājumu atvēršanas procesam var sekot līdzi arī tiešsaistes režīmā EIS e-konkursu apakšsistēmā. Piedāvājumu atvēršana notiks, izmantojot Valsts digitālās attīstības aģentūras mājaslapā pieejamos rīkus piedāvājumu elektroniskai saņemšanai.
4.3. Iesniegto Piedāvājumu Pretendents var atsaukt vai grozīt tikai līdz Piedāvājuma iesniegšanas termiņa beigām. 
4.4. Piedāvājuma maiņas gadījumā par Piedāvājuma iesniegšanas laiku tiek uzskatīts pēdējā Piedāvājuma iesniegšanas brīdis.
4.5. Pretendents nevar iesniegt piedāvājuma variantus. 
5. [bookmark: _Toc12965786][bookmark: _Toc125807214][bookmark: _Toc233909420]PIEDĀVĀJUMA NOFORMĒJUMA PRASĪBAS
5.1. Piedāvājums jāiesniedz elektroniski EIS e-konkursu apakšsistēmā. Katra iesniedzamā dokumenta formāts var atšķirties, bet ir jāievēro šādi iespējamie veidi:
a) izmantojot EIS e-konkursu apakšsistēmas piedāvātos rīkus, aizpildot EIS e-konkursu apakšsistēmā šī konkursa sadaļā ievietotās formas;
b) elektroniski aizpildāmos dokumentus, sagatavojot ārpus EIS e-konkursu apakšsistēmas un augšupielādējot sistēmas attiecīgajās vietnēs aizpildītas PDF formas, t.sk. ar formā integrētajiem failiem (šādā gadījumā Pretendents ir atbildīgs par aizpildāmo formu atbilstību dokumentācijas prasībām un formu paraugiem, kā arī dokumenta atvēršanas un nolasīšanas iespējām);
c) elektroniski (PDF formas veidā), sagatavoto pieteikumu šifrējot ārpus EIS e-konkursu apakšsistēmas ar trešās personas piedāvātiem datu aizsardzības rīkiem un aizsargājot ar elektronisku atslēgu un paroli (šādā gadījumā Pretendents ir atbildīgs par aizpildāmo formu atbilstību dokumentācijas prasībām un formu paraugiem, kā arī dokumenta atvēršanas un nolasīšanas iespējām). 
5.2. Pieteikuma veidlapa, tehniskais un finanšu piedāvājums jāaizpilda tikai elektroniski, atsevišķā elektroniskā dokumentā ar Microsoft Office 2010 (vai vēlākas programmatūras versijas) rīkiem lasāmā formātā. Veidlapām jāizmanto Nolikumā paredzētās elektroniskās formas.
5.3. Pretendents piedāvājuma noformēšanā ievēro Elektronisko dokumentu likumā un Ministru kabineta 2005. gada 28. jūnija noteikumos Nr. 473 “Elektronisko dokumentu izstrādāšanas, noformēšanas, glabāšanas un aprites kārtība valsts un pašvaldību iestādēs un kārtība, kādā notiek elektronisko dokumentu aprite starp valsts un pašvaldību iestādēm vai starp šīm iestādēm un fiziskajām un juridiskajām personām” noteiktās prasības attiecībā uz elektronisko dokumentu, kā arī drukātas formas dokumentu elektronisko kopiju noformēšanu un to juridisko spēku. Pretendents ir tiesīgs apliecināt visus piedāvājumā esošos atvasinātos dokumentus un tulkojumus, iesniedzot vienu kopēju apliecinājumu, kas attiecas uz visiem atvasinātajiem dokumentiem un tulkojumiem.
5.4. Visus dokumentus Pretendents ir tiesīgs iesniegt elektroniskā formā, parakstot ar EIS piedāvāto elektronisko parakstu. Ja dokumentu persona paraksta sistēmā, tās paraksts nav jādublē ar elektronisko parakstu atkārtoti, EIS sistēmā pirms sistēmas paraksta ievietojot tās pašas personas parakstītu dokumentu e.doc veidā.
5.5. Piedāvājumus Pretendentiem jāsagatavo tā, lai nekādā veidā netiktu apdraudēta EIS e-konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp Piedāvājums nedrīkst saturēt datorvīrusus un citas kaitīgas programmatūras vai to ģeneratorus. 
5.6. Ja Pretendenta Piedāvājums ir šifrēts, Pretendentam noteiktajā laikā (ne vēlāk kā 15 minūšu laikā pēc atvēršanas uzsākšanas) jāiesniedz derīga elektroniska atslēga un parole šifrētā dokumenta atvēršanai.
5.7. Piedāvājums sastāv no šādām daļām:
5.7.1  Piedāvājuma nodrošinājums (C2 pielikums);
5.7.2 Pieteikums dalībai Konkursā (C1  un B5 pielikums) un Pretendenta atlases un kvalifikācijas dokumenti saskaņā ar pielikumā pievienotajām veidnēm (C3, C4, C5, C7 un C8 pielikums);
5.7.3  Pretendenta Tehniskais piedāvājums, sagatavots atbilstoši Tehniskajām specifikācijām (dotas nolikuma A1, A2, A3, A4 un A5 pielikumā) un saskaņā ar nolikumā pievienotajām Tehniskā piedāvājuma sagatavošanas vadlīnijām (D1 pielikums) un D2, D3 un D4 pielikumiem;
5.7.4  Pretendenta Finanšu piedāvājums un tāme (C6 pielikums). 
5.8. Piedāvājumā iekļautajiem dokumentiem jābūt skaidri salasāmiem datorrakstā, bez svītrojumiem, papildinājumiem, neatrunātiem labojumiem, aizkrāsojumiem vai dzēsumiem. Ja ir izdarīti kādi labojumi, tiem jābūt atrunātiem atbilstoši Ministru kabineta 2018. gada 4. septembra noteikumos Nr.558 “Dokumentu izstrādāšanas un noformēšanas kārtība” ietvertajām prasībām.
5.9. Pēc iepirkuma komisijas pieprasījuma, ja iepirkuma komisijai rodas šaubas par iesniegtās dokumenta kopijas autentiskumu, Pretendentam jāuzrāda dokumenta oriģināls vai jāiesniedz apliecināta dokumenta kopija. 
5.10. Piedāvājums jāsagatavo latviešu valodā. Svešvalodā sagatavotiem dokumentiem jāpievieno Pretendenta vai citas personas apliecināts tulkojums latviešu valodā. Tulkojuma apliecinājums ietver norādi “TULKOJUMS PAREIZS”, tulkotāja parakstu un paraksta atšifrējumu, kā arī apliecinājuma vietas nosaukumu un datumu. Par dokumentu tulkojuma atbilstību oriģinālam atbild Pretendents.
5.11. Piedāvājums jāparaksta Pretendenta paraksta tiesīgai personai vai tās pilnvarotai personai, pievienojot attiecīgu pilnvaru (vai pilnvaru kopumu) Piedāvājuma parakstīšanai. 
5.12. Ja Piedāvājumu iesniedz piegādātāju apvienība, tad Piedāvājumu paraksta visas personas, kas ietilpst piegādātāju apvienībā vai piegādātāju apvienības pilnvarotais pārstāvis, pievienojot attiecīgo pilnvarojumu.
5.13. Piedāvājumā norāda, vai attiecībā uz piedāvājuma priekšmetu vai atsevišķām tā daļām nepieciešams ievērot komercnoslēpumu. Ja piedāvājums vai kāda tā daļa satur komercnoslēpumu, pretendents norāda, kura informācija ir komercnoslēpums un kāds ir šāda statusa tiesiskais pamats. Piegādātājs nevar prasīt ievērot komercnoslēpumu uz tādu informāciju, kas ir vispārpieejama saskaņā ar normatīvajiem aktiem vai publicējama pēc līguma noslēgšanas.
5.14. Iesniedzot Piedāvājumu, Pretendents pilnībā atzīst visus Nolikumā ietvertos nosacījumus (t.sk. tā pielikumos un formās, kuras ir ievietotas EIS e-konkursu apakšsistēmas iepirkuma sadaļā) ietvertos nosacījumus. Piedāvājuma noformēšana (informācijas atspoguļošana), kas neatbilst Nolikumam vai Nolikumā ietvertajiem nosacījumiem un pēc komisijas ieskatiem būtiski ietekmē piedāvājumu savstarpējo salīdzināšanu, tiks vērtēta kā piedāvājums, kas neatbilst iepirkuma nolikumam un tiks noraidīts.
6. [bookmark: _Toc12965787][bookmark: _Toc125807215][bookmark: _Toc233909421]PIEDĀVĀJUMA DERĪGUMA TERMIŅŠ
6.1. Pretendenta iesniegtajam piedāvājumam jābūt derīgam, tas ir, saistošam pretendentam, līdz iepirkuma līguma noslēgšanai, bet ne mazāk kā 60 (sešdesmit) dienas no piedāvājumu atvēršanas dienas.
6.2. Ja objektīvu iemeslu dēļ Pasūtītājs nevar noslēgt iepirkuma līgumu piedāvājuma derīguma termiņā, Pasūtītājs var rakstiski lūgt Pretendentus pagarināt sava piedāvājuma derīguma termiņu. 
6.3. Ja Pretendents piekrīt pagarināt sava piedāvājuma derīguma termiņu, Pretendents to rakstiski paziņo Pasūtītājam.
7. [bookmark: _Toc233909422][bookmark: _Hlk229046081]PIEDĀVĀJUMA NODROŠINĀJUMS; AVANSA MAKSĀJUMA, LĪGUMA IZPILDES UN IETURĒJUMA NAUDAS NODROŠINĀJUMS
7.1. Iesniedzot piedāvājumu, Pretendents iesniedz piedāvājuma nodrošinājumu (C2 pielikums) 
EUR 10 000.00 (desmit tūkstoši euro un nulle eurocenti) apmērā.
7.2. Ja Pretendents ir personālsabiedrība vai Pretendentu apvienība, tad Piedāvājuma nodrošinājumam jābūt noformētam vismaz uz vienu no personālsabiedrības vai apvienības dalībniekiem, un tam jāattiecas uz šo Iepirkumu un jāatbilst tā nosacījumiem. 
7.3. Piedāvājuma nodrošinājums nav jāiesniedz, ja piedāvājuma nodrošinājuma summa līdz piedāvājuma iesniegšanas termiņa beigām ieskaitīta un saņemta SIA “Jūrmalas ūdens” AS SEB Bankas kontā Nr. LV33 UNLA0010000508442, maksājuma mērķī norādot “<Pretendenta nosaukums> piedāvājuma nodrošinājums iepirkumā Nr.JŪ 2025/04 INV. Ja kā piedāvājuma nodrošinājums izvēlēts pārskaitījums, C2 pielikuma (Piedāvājuma nodrošinājums) vietā pievieno maksājuma uzdevuma izdruku par veikto iemaksu.
7.4. Piedāvājuma nodrošinājumam ir jābūt spēkā ne vēlāk kā no piedāvājuma atvēršanas dienas līdz īsākajam no šādiem termiņiem:
7.4.1. līdz piedāvājuma nodrošinājuma termiņa beigām saskaņā ar nolikuma prasībām vai termiņa pagarinājumam, kuru Pasūtītājam rakstveidā paziņojis Pretendents un Piedāvājuma nodrošinājuma izsniedzējs;
7.4.2. līdz dienai, kad ar Pretendentu, kurš ir atzīts par uzvarētāju, saskaņā ar iepirkuma līguma noteikumiem ir noslēgts iepirkuma līgums. 
7.5. Piedāvājuma nodrošinājuma devējs izmaksā Pasūtītājam piedāvājuma nodrošinājuma summu vai Pasūtītājs ietur Pasūtītāja kontā ieskaitīto nodrošinājuma summu, ja:
7.5.1. Pretendents atsauc savu piedāvājumu, kamēr ir spēkā piedāvājuma nodrošinājums;
7.5.2. Pretendents, kura piedāvājums izraudzīts saskaņā ar piedāvājumu izvēles kritēriju, neparaksta iepirkuma līgumu Pasūtītāja noteiktajā termiņā;
7.5.3. Pretendents, ar kuru noslēgts iepirkuma līgums, neiesniedz līguma izpildes nodrošinājumu līgumā norādītājā termiņā, kas ir par iemeslu tam, ka līgums nestājas spēkā.
7.6. Par piedāvājuma nodrošinājuma izbeigšanu pirms termiņa Pasūtītājs var izsniegt rakstveida apliecinājumu (ja iesniegts piedāvājuma nodrošinājums) vai summu, kas kalpo par nodrošinājumu, atmaksāt Pretendentam tā veikto iemaksu Pasūtītāja kontā:
7.6.1.  Pretendentam, kura piedāvājums izraudzīts saskaņā ar piedāvājumu izvēles kritēriju un ar kuru noslēgts iepirkuma līgums un iesniegts Līguma izpildes nodrošinājums;
7.6.2. 	Pārējiem pretendentiem, pēc iepirkuma līguma noslēgšanas;
7.6.3.	Pretendentam, kurš nepiekrīt sava piedāvājuma nodrošinājuma derīguma termiņa pagarināšanai pēc piedāvājuma nodrošinājumā norādītā termiņa beigām.
7.7. Piedāvājums tiek noraidīts, ja piedāvājuma nodrošinājums nav iesniegts piedāvājuma sastāvā vai neatbilst nolikuma prasībām.
7.8. Līguma izpildes nodrošinājums un Ieturējuma naudas nodrošinājums iesniedzami pēc līguma noslēgšanas un Līguma izpildes laikā saskaņā ar Līgumā ietvertajām prasībām (attiecīgi B2 pielikums un B4 pielikums).
7.9. Avansa maksājuma nodrošinājums (B3 pielikums) iesniedzams pēc līguma noslēgšanas, gadījumā, ja Uzņēmējs pieprasa Avansa maksājumu.
7.10. Nodrošinājumus izsniedz Latvijas Republikā, Eiropas Savienībā vai Eiropas Ekonomiskās zonas dalībvalstī reģistrēta kredītiestāde, tās filiāle vai ārvalsts kredītiestādes filiāle vai Latvijas Republikā reģistrēta akciju sabiedrība vai Eiropas komercsabiedrība, vai savstarpējās apdrošināšanas kooperatīvā sabiedrība, kurai saskaņā ar Apdrošināšanas un pārapdrošināšanas likumu ir tiesības veikt apdrošināšanu, kas Latvijas Republikas normatīvajos tiesību aktos noteiktajā kārtībā ir uzsākusi pakalpojumu sniegšanu Latvijas Republikas teritorijā, un nodrošinājumi (izņemot piedāvājuma nodrošinājums) projekta stadijā saskaņojami ar Pasūtītāju.
7.11. Nodrošinājumiem piemērojami Starptautiskās tirdzniecības kameras noteikumi “The ICC Uniform Rules for Demand Guarantees”, ICC Publication No.758, bet attiecībā uz jautājumiem, kurus neregulē minētie Starptautiskās tirdzniecības kameras noteikumi, piemērojami Latvijas Republikas normatīvie akti. Prasības un strīdi, kas saistīti ar šiem jautājumiem, izskatāmi Latvijas Republikas tiesā saskaņā ar Latvijas Republikas normatīvajiem aktiem.
7.12. Secīgu nodrošinājumu gadījumā Nolikumā vai Līgumā minēto katra nākamā nodrošinājuma neiesniegšana ir pamats iepriekšējā nodrošinājuma izmaksas prasībai, ko Pasūtītājam ir tiesības realizēt spēkā esošā nodrošinājuma darbības periodā.
7.13. Secīgu nodrošinājumu gadījumā nodrošinājumi jāiesniedz tā, lai nodrošinājums darbotos nepārtraukti.
7.14. Pretendents/Uzņēmējs nodrošina, ka nodrošinājuma sniedzēja jebkādi veiktie grozījumi nodrošinājumā nekavējoties, bet ne vēlāk kā 2 darba dienu laikā pēc to stāšanās spēkā, ir iesniegti Pasūtītājam.
8. [bookmark: _Toc12965790][bookmark: _Toc125807216][bookmark: _Toc233909423]PERSONAS, UZ KURU IESPĒJĀM PRETENDENTS BALSTĀS, UN APAKŠUZŅĒMĒJI
8.1. Ja tas nepieciešams iepirkuma līguma izpildei, Pretendents var balstīties uz citu personu tehniskajām un profesionālajām spējām, neatkarīgi no savstarpējo attiecību tiesiskā rakstura. Šādā gadījumā Pretendentam jāpierāda Pasūtītājam, ka tā rīcībā būs nepieciešamie resursi, iesniedzot šo uzņēmēju apliecinājumu vai vienošanos par nepieciešamo resursu nodošanu Pretendenta rīcībā. 
8.2. Pretendents, lai apliecinātu profesionālo pieredzi vai Pasūtītāja prasībām atbilstoša personāla pieejamību, var balstīties uz citu personu iespējām tikai tad, ja šīs personas veiks iepirkuma līgumā paredzētos darbus vai sniegs pakalpojumus, kuru izpildei attiecīgās spējas ir nepieciešamas.  
8.3. Pretendentam piedāvājumā jānorāda ziņas par apakšuzņēmējiem, ja tādi paredzēti, kuru veicamo darbu vai sniedzamo pakalpojumu vērtība ir vismaz 10 000,00 EUR (Desmit tūkstoši euro un nulle eurocenti) apmērā, piedāvājumā norādot katram šādam apakšuzņēmējam izpildei nododamo iepirkuma līguma daļu, apakšuzņēmēja nosaukumu, kontaktinformāciju un to pārstāvēttiesīgās personas. Ja attiecināms, minētajā sarakstā Pretendentam jānorāda arī apakšuzņēmēju apakšuzņēmēji. Apakšuzņēmēju veicamo būvdarbu vai sniedzamo pakalpojumu kopējo vērtību nosaka atbilstoši Likuma 68.panta trešajai daļai.
8.4. Ja iepirkuma līguma izpildē ir plānots iesaistīt apakšuzņēmējus, Pretendents piedāvājuma pieteikuma sastāvā aizpilda  Apakšuzņēmēja sarakstu (C4 pielikums).
8.5. Pretendenta piesaistīto apakšuzņēmēju sarakstam jāpievieno katra apakšuzņēmēja parakstītu Apakšuzņēmēja/Personas, uz kuras iespējām pretendents balstās apliecinājumu (C5 pielikums) par tā gatavību veikt tam izpildei nododamo līguma daļu, skaidri norādot, vai persona tiek līgumā iesaistīta kā apakšuzņēmējs vai persona, uz kuras iespējām pretendents balstās.
8.6. Pretendentam par ārvalstu apakšuzņēmēju jāiesniedz kompetentas attiecīgās valsts institūcijas izsniegta dokumenta oriģināls vai kopija, kas apliecina, ka apakšuzņēmēja amatpersonai, kas parakstījusi apliecinājumu vai izdevusi pilnvaru parakstīt apliecinājumu, ir paraksta (pārstāvības) tiesības, kā arī informācija par izslēgšanas kritēriju neesamību. Ja apliecinājumu paraksta persona, kuras paraksta (pārstāvības) tiesības nav pārbaudāmas publiskajās datubāzēs/reģistros vai iesniegtajā kompetentas attiecīgās valsts institūcijas izsniegtajā dokumentā, pretendentam jāiesniedz apakšuzņēmēja amatpersonas ar paraksta tiesībām izdots pilnvarojums citai personai parakstīt apliecinājumu, ja to parakstīs šī pilnvarotā persona.
8.7. Apakšuzņēmēja apliecinājums saskaņā ar veidni nolikuma pielikumā jāiesniedz katram apakšuzņēmējam, kas atbilst Nolikuma 8.3. punktam un katram apakšuzņēmējam, uz kura iespējām pretendents balstās. 
9. [bookmark: _Toc12965791][bookmark: _Toc125807217][bookmark: _Toc233909424]PRETENDENTU IZSLĒGŠANAS NOTEIKUMI
9.1. Iepirkuma komisija veiks izslēgšanas gadījumu pārbaudi attiecībā uz visiem pretendentiem.
9.2. Pretendents tiks izslēgts no turpmākās dalības iepirkumu procedūrā saskaņā ar Likuma 48.panta noteikumiem.
9.3. Pasūtītājs tomēr neizslēgs Pretendentu no turpmākās dalības iepirkuma procedūrā, ja tiks konstatēti Likuma 48.panta ceturtajā daļā un piektās daļas otrajā punktā norādītie nosacījumi, un iesniegta Pasūtītājam to pamatojošā dokumentācija.
9.4. Iepirkuma komisija veiks Starptautisko un Latvijas Republikas nacionālo sankciju likuma 11.1 panta pirmajā daļā noteikto pretendentu izslēgšanas gadījumu pārbaudi.  
9.5. Iepirkuma komisija pārbaudīs, vai uz Pretendentu neattiecas Eiropas Komisijas Padomes Regulas (ES) 2022/576 (2022. gada 8. aprīlis), ar kuru groza Regulu (ES) Nr. 833/2014 par ierobežojošiem pasākumiem saistībā ar Krievijas darbībām, kas destabilizē situāciju Ukrainā 5.k panta 1. punktā noteiktās sankcijas.
9.6. Līdz iepirkuma līguma noslēgšanai Iepirkuma komisija pārbaudīs, vai Pretendentam vai tā iesaistītajam personālam nav ierobežota piekļuve kritiskās infrastruktūras objektam vai par to sniedzamai informācijai / dokumentiem, atbilstoši nacionālās likumdošanas prasībām. Gadījumā, ja pārbaudē konstatēti atsevišķu darbinieku vai pārstāvju ierobežojumi darbam objektā, Pretendents tos aizstāj ar līdzvērtīgiem, kam nav ierobežojumu. Ja ierobežojums darbam objektā konstatēts vadošajiem Pretendenta pārstāvjiem, tas var būt par pamatu iepirkuma līguma nenoslēgšanai ar attiecīgo Pretendentu, ja nav rodams sekmīgs risinājums starp pusēm un uzraugošajām institūcijām iepirkuma līguma īstenošanai ar izvēlēto pretendentu.
10. [bookmark: _Toc12965792][bookmark: _Toc125807218][bookmark: _Toc233909425]KVALIFIKĀCIJAS PRASĪBAS UN IESNIEDZAMIE DOKUMENTI
10.1 	Pretendentiem jāatbilst šādām kvalifikācijas prasībām attiecībā uz Pretendenta atbilstību profesionālās darbības veikšanai, saimnieciskajām vai tehniskajām un profesionālajām spējām un jāiesniedz šādi dokumenti: 
Tabula Nr.2 Kvalifikācijas prasības
	Npk.
	Kvalifikācijas prasības
	Iesniedzami dokumenti

	10.1.1.
	Pretendents (tai skaitā, piegādātāju apvienības biedrs, personālsabiedrība, persona, uz kuras iespējām pretendents balstās) ir reģistrēts Uzņēmumu reģistrā vai līdzvērtīgā reģistrā ārvalstīs normatīvajos aktos noteiktajos gadījumos un normatīvajos aktos noteiktajā kārtībā – Pretendentam ir tiesībspēja un rīcībspēja.
Ja piedāvājumu iesniedz personu apvienība, piedāvājumā norāda personu, kura pārstāv personu apvienību iepirkumā. Apvienības dalībniekiem ir solidāra atbildība un to apliecina katrs no personu apvienības dalībniekiem. Pasūtītājs var prasīt, lai apvienība, attiecībā uz kuru pieņemts lēmums slēgt iepirkuma līgumu, ne vēlāk kā līdz iepirkuma līguma noslēgšanai pēc savas izvēles izveidojas atbilstoši noteiktam juridiskam statusam vai noslēdz sabiedrības līgumu ar noteikto solidāro atbildību apvienības dalībniekiem.
	Pretendenta reģistrācijas faktu apliecinošs dokuments. 
Pretendenta, kas reģistrēts Latvijas Republikā, reģistrācijas faktu Iepirkuma komisija pārbauda Uzņēmumu reģistra vai Valsts ieņēmumu dienesta publiski pieejamās datu bāzēs. Šādā gadījumā Pretendentam reģistrācijas dokuments nav jāiesniedz, bet jānorāda reģistrācijas numurs. 
Ārvalstī reģistrētam Pretendentam jāiesniedz kompetentas attiecīgās valsts institūcijas izsniegts dokuments (apliecināta kopija), kas apliecina Pretendenta reģistrāciju atbilstoši tās valsts normatīvo aktu prasībām. ja tādas nav (reģistrācijas valsts normatīvais regulējums neparedz reģistrācijas apliecības izdošanu), tad Pretendents iesniedz informāciju par Pretendenta reģistrācijas numuru (ja tāds ir) un reģistrācijas laiku, kā arī norāda kompetento iestādi reģistrācijas valstī, kas nepieciešamības gadījumā var apliecināt reģistrācijas faktu.


	10.1.2.
	[bookmark: _Hlk219115261]Pretendentam ir tiesības veikt komercdarbību  šādās jomās: 
· Ēku būvdarbu vadīšana un būvuzraudzība;
· Ūdensapgādes un kanalizācijas sistēmu (ieskaitot ugunsdzēsības sistēmas) būvdarbu vadīšana un būvuzraudzība.

	Pretendenta tiesības apliecinošs dokuments (reģistrācija Būvkomersantu reģistrā vai līdzvērtīgā reģistrā ārvalstīs).
Pretendenta, kas reģistrēts Latvijas Republikā, reģistrācijas faktu Iepirkuma komisija pārbauda Būvkomersantu reģistrā. Šādā gadījumā Pretendentam reģistrācijas dokuments nav jāiesniedz, bet jānorāda reģistrācijas numurs. 
Ārvalstī reģistrētam Pretendentam jāiesniedz kompetentas attiecīgās valsts institūcijas izsniegts dokuments (apliecināta kopija), kas apliecina Pretendenta reģistrāciju atbilstoši tās valsts normatīvo aktu prasībām. ja tādas nav (reģistrācijas valsts normatīvais regulējums neparedz reģistrācijas apliecības izdošanu), tad Pretendents iesniedz informāciju par Pretendenta reģistrācijas numuru (ja tāds ir) un reģistrācijas laiku, kā arī norāda kompetento iestādi reģistrācijas valstī, kas nepieciešamības gadījumā var apliecināt reģistrācijas faktu.

	10.1.3.
	Pretendenta amatpersonai, kas parakstījusi Pieteikuma dokumentus, ir paraksta (pārstāvības) tiesības un uz tiem neattiecas izslēgšanas kritēriji 
Prasība attiecas arī uz personālsabiedrību un visiem personālsabiedrības biedriem (ja Piedāvājumu iesniedz personālsabiedrība) vai visiem piegādātāju apvienības dalībniekiem (ja Piedāvājumu iesniedz piegādātāju apvienība), kā arī uz apakšuzņēmējiem, ja tiem nododamais darbu apjoms ir 10 000 EUR vai lielāks un personām, uz kuru iespējām Pretendents balstās.
	Pasūtītājs pārliecināsies publiski pieejamās datu bāzēs par to, vai Pretendenta amatpersonai, kas parakstījusi Pieteikuma dokumentus, ir paraksta (pārstāvības) tiesības.
Ārvalstu Pretendentiem jāiesniedz kompetentas attiecīgās valsts institūcijas izsniegta dokumenta, kas apliecina, ka Pretendenta amatpersonai, kas parakstījusi Piedāvājuma dokumentus vai izdevusi pilnvaru parakstīt Piedāvājuma dokumentus, ir paraksta (pārstāvības) tiesības, ja attiecīgajā valstī ir šāda kompetenta institūcija, kura iesniedz attiecīgos dokumentus. 
Ja Piedāvājuma dokumentus paraksta persona, kurai nav paraksta (pārstāvības) tiesības, Pretendentam jāiesniedz amatpersonas ar paraksta tiesībām izdots pilnvarojums citai personai parakstīt iepirkuma piedāvājuma  dokumentus.
Ja piedāvājumu parakstījusi persona, darbojas uz pilnvaras pamata – minēto pilnvaru pievieno piedāvājumā sastāvā. Vairāku pakāpju pilnvarojuma gadījumā pievieno visas pilnvaras, lai iepirkuma komisija varētu pārliecināties par pilnvarojuma hierarhijas un secības atbilstību. 

	10.1.4.
	Pretendenta vidējais viena gada neto finanšu apgrozījums būvniecībā (EUR bez PVN) iepriekšējo 3 (trīs) noslēgto finanšu gadu laikā gadu laikā ir vismaz 
EUR 3 000 000,00 (trīs miljoni euro un nulle eurocenti). 
Par noslēgtu finanšu gadu uzskata gadu par kuru ir sagatavots un normatīvajos aktos noteiktajā kārtībā apstiprināts gada pārskats vai līdzvērtīgs dokuments ārvalstīs. 
Vidējā apgrozījuma aprēķins tiek veikts summējot trīs noslēgto finanšu gadu apgrozījumu būvniecībā (EUR bez PVN) un dalot to ar trīs.
	BIS sistēmā reģistrētiem būvkomersantiem informācija par pretendenta vidējo apgrozījumu būvniecībā nav jāiesniedz, to pasūtītājs pārbaudīs pēc reģistrā norādītajiem datiem.
BIS sistēmā nereģistrētam pretendentam jāiesniedz atbilstoši sagatavoti, apstiprināti un attiecīgajā valsts kompetentajā institūcijā izsniegti dokumenti vai dokumentu kopijas par iepriekšējiem 3 (trīs) finanšu gadiem, vai, ja pretendents ir dibināts vēlāk, informāciju par finanšu apgrozījumu (neto apgrozījumu) no tā reģistrācija dienas. 
Pretendents, kas dibināts vēlāk, apliecina finanšu apgrozījumu būvniecībā par nostrādāto periodu un tam ir jāatbilst šajā punktā minētajai prasībai.
Ja Pretendents ir piegādātāju apvienība, tad vismaz viena no piegādātāju apvienības dalībnieka vai visu piegādātāju apvienības dalībnieku finanšu apgrozījumam būvniecībā kopā attiecīgā vērtība izpilda prasības apjomu. 

	10.1.5.
	[bookmark: _Hlk216963942][bookmark: _Hlk114061159]Pretendentam kā galvenajam būvdarbu veicējam[footnoteRef:3] iepriekšējo 15 (piecpadsmit) gadu (2011. – 2025. un 2026. gadā līdz piedāvājumu iesniegšanas dienai) laikā ir pieredze vismaz 1 (vienā)  būvdarbu līgumā, kur vienlaikus izpildās:  [3:  Galvenais būvdarbu veicējs – būvdarbu veicējs, kurš piesaista citus atsevišķus būvdarbu veicējus, noslēdzot attiecīgus līgumus, un kura pienākums ir realizēt objektu dabā atbilstoši būvprojektam. Galveno būvdarbu veicēju tieši saista noslēgts būvdarbu līgums ar pasūtītāju] 

1) Atbilstoši izstrādātam būvprojektam un izdotai būvatļaujai veikta notekūdeņu attīrīšanas iekārtu izbūve, pārbūve vai atjaunošana, kas saistīta ar tehnoloģijām, kas nodrošina slāpekļa un fosfora atdalīšanu notekūdeņos (ar CE vairāk kā 10 000), atbilstoši trešējās attīrīšanas normatīviem, kur darbi objektā pabeigti un objekts nodots ekspluatācijā, un to apliecina būvvaldes (vai attiecīgas institūcijas ārvalstīs) izdots akts;
2) Līguma izmaksas ir vismaz EUR 500 000,00 bez PVN.

	Informācija par pretendenta pieredzi, ko iesniedz atbilstoši C1 pielikuma veidnei, norādot raksturojošos datus atbilstoši izvirzītajām pieredzes prasībām.
Par līgumu, ar ko pretendents apliecina pieredzi atbilstoši nolikuma prasībām,  iesniedz pasūtītāja pozitīvu atsauksmi vai citu alternatīvu dokumentāciju (iesniegtajiem dokumentiem ir jāsatur informācija par nolikumā izvirzītajām pieredzes prasībām tādā apjomā un kvalitātē, lai Komisija varētu pārliecināties par pretendenta pieredzes atbilstību). 
Līguma summas apliecinājums var būt ietverts Pasūtītāja izdotajā atsauksmē vai norādīts, iesniedzot līguma kopiju, ja tā nesatur komercnoslēpumu.
Ja pretendents ir piegādātāju apvienība, noteikto prasību par pieredzi izpilda kāds no piegādātāju apvienības biedriem, kas šo pieredzi ieguvis veicot darbus kā galvenais būvdarbu veicējs. Ja pretendents balstās uz personas iespējām, tad šī persona šo pieredzi ir ieguvusi, veicot darbus kā galvenais būvdarbu veicējs.
Ārvalstu pretendentu gadījumā būvprojektam jābūt akceptētam ārvalsts atbildīgajā institūcijā, ja to paredz attiecīgās ārvalsts normatīvie akti.
Pieredze būvdarbos var tikt apliecināta ar būvdarbu vai apvienoto projektēšanas un būvdarbu līguma izpildi. 
Pieredze projektēšanā var tikt apliecināta ar projektēšanas vai apvienoto projektē un būvē līguma izpildi. Ja objekts izbūvēts un nodots ekspluatācijā atsevišķā līgumā attiecībā uz 10.1.6. punkta izpildi, tad līgumu nav nepieciešams pievienot, jāapliecina tikai nodošanas ekspluatācijā fakts.


	10.1.6.
	Pretendentam kā būvprojekta autoram iepriekšējo 15 (piecpadsmit) gadu (2011. – 2025. un 2026. gadā līdz piedāvājumu iesniegšanas dienai) laikā ir pieredze vismaz 1 (vienā)  Būvprojekta izstrādes līgumā, kur vienlaikus izpildās: 
1) Izstrādāts būvprojekts notekūdeņu attīrīšanas iekārtu izbūvei, pārbūvei vai atjaunošanai, kas saistīta ar tehnoloģijām, kas nodrošina slāpekļa un fosfora atdalīšanu notekūdeņos (ar CE vairāk kā 10 000), atbilstoši trešējās attīrīšanas normatīviem, kur saņemta būvatļauja, darbi objektā pabeigti un objekts nodots ekspluatācijā, un to apliecina būvvaldes (vai attiecīgas institūcijas ārvalstīs) izdots akts;
2) Līguma izmaksas ir vismaz EUR 100 000,00 bez PVN.
	

	10.1.7.
	Pretendentam līguma izpildē jānodrošina projekta vadītājs ar šādu kvalifikāciju un prasmēm:
a) pārzina latviešu valodu C1 līmenī[footnoteRef:4]; [4:  https://likumi.lv/ta/id/330669-noteikumi-par-valsts-valodas-zinasanu-apjomu-un-valsts-valodas-prasmes-parbaudes-kartibu ] 

b) iepriekšējo 5 (piecu) gadu periodā (no 2021. gada līdz 2025. gada beigām un 2026. gadā līdz piedāvājumu iesniegšanas dienai) ir gūta pieredze, realizējot vismaz vienu apvienoto projektēšanas, būvdarbu un autoruzraudzības  līgumu - no darbu uzsākšanas līdz nodošanai - projekta vadītāja pozīcijā, kur būvdarbu līguma summa ir vismaz EUR 500 000,00 bez PVN un, kura izmaksu segšanai izmantots Eiropas struktūrfondu līdzfinansējums un objekts nodots ekspluatācijā ar būvvaldes aktu vai atbilstošas ārvalstu institūcijas apliecinājumu.
	1) Aizpildīta informācija par speciālista pieredzi (C1 pielikums).
2) Aizpildīts un speciālista parakstīts pieredzes un pieejamības apliecinājums (C3 pielikums);
3) Speciālista pieredzi apliecinošie dokumenti (dokumentu oriģināli, ja parakstīts ar drošu elektronisko parakstu un laika zīmogu vai apliecinātas kopijas), kas nepārprotami apliecina speciālista pieredzi:  pozitīva pasūtītāja atsauksme vai cita alternatīva dokumentācija, kurā norādīts:
· līguma darbības periods, līguma veids un summa bez PVN;
· pozīcija līguma izpildē un nodarbinātības periods;
· pasūtītāja izmantotais Eiropas Struktūrfonds;
· objekta nodošanas ekspluatācijā datums.
4) Valodas prasmes līmeni nav jāapliecina, ja latviešu valoda ir dzimtā. Ja latviešu valoda nav dzimtā valoda, valodas prasmes līmeni var apliecināt izglītības dokumenti, iegūtie profesionālās darbības sertifikāti vai, Valsts valodas prasmes pārbaudes dokumenti u.c.

	10.1.8.
	Pretendentam līguma izpildē jānodrošina atbildīgais būvdarbu vadītājs ar šādu kvalifikāciju un prasmēm:
a) pārzina latviešu valodu C1 līmenī[footnoteRef:5]; [5:  https://likumi.lv/ta/id/330669-noteikumi-par-valsts-valodas-zinasanu-apjomu-un-valsts-valodas-prasmes-parbaudes-kartibu ] 

b) spēkā esošs sertifikāts, ūdensapgādes un kanalizācijas sistēmu (ieskaitot ugunsdzēsības sistēmas) būvdarbu vadīšanā un būvuzraudzībā;
c) iepriekšējo 15 (piecpadsmit) gadu laikā (no 2011. gada līdz 2025. gada beigām un 2026. gadā līdz piedāvājuma iesniegšanas dienai), ir gūta pieredze vismaz 1 (viena) ūdenssaimniecības infrastruktūras sistēmas jaunbūves vai pārbūves un/vai atjaunošanas objekta izbūves vadīšanā, un kura izmaksas ir vismaz EUR 500 000,00, bez PVN un objekts nodots ekspluatācijā ar būvvaldes aktu vai atbilstošas ārvalstu institūcijas apliecinājumu.
	1) Aizpildīta informācija par speciālista pieredzi veidnē C1.
2) Aizpildīts un speciālista parakstīts pieredzes un pieejamības apliecinājums saskaņā ar veidnes C3 prasībām.
3) Iepirkuma komisija par speciālistam piešķirto sertifikātu pārliecinās BIS https://bis.gov.lv
4) Speciālista pieredzi apliecinošie dokumenti (dokumentu oriģināli, ja parakstīts ar drošu elektronisko parakstu un laika zīmogu vai apliecinātas kopijas, kas nepārprotami apliecina speciālista pieredzi
5) pozitīva pasūtītāja atsauksme vai cita alternatīva dokumentācija, kurā norādīts:
· līguma darbības periods un summa bez PVN;
· pozīcija līguma izpildē un nodarbinātības periods;
· objekta veids un CE (kur attiecināms);
· īss projektēto tehnoloģiju apraksts slāpekļa un fosfora atdalīšanai (kur attiecināms);
· īss projektēto būvkonstrukciju apraksts (kur attiecināms);
· objekta nodošanas ekspluatācijā datums.
6) Valodas prasmes līmeni nav jāapliecina, ja latviešu valoda ir dzimtā. Ja latviešu valoda nav dzimtā valoda, valodas prasmes līmeni var apliecināt izglītības dokumenti, iegūtie profesionālās darbības sertifikāti vai, Valsts valodas prasmes pārbaudes dokumenti u.c.
Ārvalstu speciālista licences, sertifikāta vai cita dokumenta attiecīgo pakalpojumu sniegšanai kopija (ja šādu dokumentu nepieciešamību nosaka attiecīgās ārvalsts normatīvie tiesību akti).
Ārvalstu speciālista piesaistes gadījumā, Pretendents iesniedz apliecinājumu, ka gadījumā, ja ar Pretendentu tiks noslēgts Iepirkuma līgums, tas ne vēlāk kā 5 (piecu) darbdienu laikā no Iepirkuma līguma noslēgšanas  normatīvajos aktos noteiktajā kārtībā iesniegs atzīšanas institūcijai deklarāciju par īslaicīgu profesionālo pakalpojumu sniegšanu Latvijas Republikā reglamentētā profesijā, kā arī iesniegs Pasūtītājam atzīšanas institūcijas izsniegto atļauju par īslaicīgo pakalpojumu sniegšanu (vai arī atteikumu izsniegt atļauju), tiklīdz speciālists to saņems. Atteikuma saņemšanas gadījumā Pretendentam jāpiedāvā cits, līdzvērtīgs (kvalifikācijas prasībām atbilstošs) speciālists. 
Pieredze būvdarbos var tikt apliecināta ar būvdarbu vai apvienoto projektēšanas un būvdarbu līguma izpildi. 
Pieredze projektēšanā var tikt apliecināta ar projektēšanas vai apvienoto projektē un būvē līguma izpildi.
Vienu personu var norādīt vairākām pozīcijām, ja speciālista kvalifikācija atbilst prasībām.

	10.1.9.
	Pretendentam līguma izpildē jānodrošina būvprojekta vadītājs ar šādu kvalifikāciju un prasmēm:
a) spēkā esošs būvprakses sertifikāts, ūdensapgādes un kanalizācijas sistēmu (ieskaitot ugunsdzēsības sistēmas) projektēšanā;
b) iepriekšējo 15 (piecpadsmit) gadu laikā (no 2011. gada 2025. gada  beigām un 2026. gadā līdz piedāvājuma iesniegšanas dienai) būvprojekta vadītāja vai projektētāja pozīcijā ir gūta pieredze vismaz 1 (viena) ūdenssaimniecības infrastruktūras sistēmas jaunbūves, pārbūves vai atjaunošanas objekta izbūves projektēšanā, kurā veikta notekūdeņu attīrīšanas iekārtu būvprojekta izstrāde (CE vairāk nekā 10 000), kur objekts ir izbūvēts un nodots ekspluatācijā.
	

	10.1.10.
	Pretendentam līguma izpildē jānodrošina tehnoloģijas izstrādes vadītājs (tehniskais eksperts notekūdeņu attīrīšanas iekārtu tehnoloģiju jomā ar šādu kvalifikāciju un prasmēm:
a) spēkā esošs būvprakses sertifikāts, ūdensapgādes un kanalizācijas sistēmu (ieskaitot ugunsdzēsības sistēmas) projektēšanā;
b) iepriekšējo 15 (piecpadsmit) gadu laikā (no 2011. gada līdz 2025. gada beigām un 2026. gadā līdz piedāvājuma iesniegšanas dienai), ir gūta pieredze vismaz 1 (viena) ūdenssaimniecības infrastruktūras sistēmas jaunbūves, pārbūves vai atjaunošanas objekta izbūves projekta izstrādē, kurā veikta notekūdeņu attīrīšanas iekārtu projekta izstrāde, kas saistīta ar tehnoloģijām, kas nodrošina slāpekļa un fosfora atdalīšanu notekūdeņos, atbilstoši trešējās attīrīšanas normatīviem (CE vairāk nekā 10 000), kur objekts ir izbūvēts un nodots ekspluatācijā.
	

	10.1.11.
	Pretendentam līguma izpildē jānodrošina automātikas sistēmu speciālists ar šādu kvalifikāciju un prasmēm:
a) spēkā esošs sertifikāts elektronisko sakaru sistēmu un tīklu būvdarbu vadīšana un būvuzraudzība vai elektroietaišu izbūves darbu līdz 1 kV vadīšana un būvuzraudzība (ar virzienu elektrotehniskās kontroles, vadības un automatizācijas sistēmas);
b) dokuments, kas apliecina pielaidi darbam ar elektroiekārtām līdz 1000 V;
c) iepriekšējo 5 (piecu) gadu laikā (no 2021. gada līdz 2025. gada beigām un 2026. gadā līdz piedāvājuma iesniegšanas dienai) ir veicis vadības sistēmu ieviešanu vai ieviešanas darbu vadīšanu vai ieviešanas darbu uzraudzību vismaz 3 (trīs) rūpnieciskajiem objektiem [1];
d) iepriekšējo 15 (piecpadsmit) gadu laikā (no 2011. gada līdz 2025. gada beigām un 2026. gadā līdz piedāvājuma iesniegšanas dienai) ir veicis vadības sistēmu ieviešanu vai ieviešanas darbu vadīšanu vai ieviešanas darbu uzraudzību vismaz 1 (vienam) ūdenssaimniecības (ūdens ieguve un apgāde, notekūdeņu novadīšana un attīrīšana) objektam ar projektēto ūdens vai notekūdeņu apstrādes jaudu ne mazāku par  3 000 m3/dn.
[1] Rūpnieciskais objekts - inženiertehniska vai tehnoloģiska būve vai to kopums, kas nodrošina ūdens sagatavošanu un piegādi, notekūdeņu savākšanu un attīrīšanu, elektroenerģijas ražošanu, pārvadi un sadali, siltumenerģijas ražošanu un piegādi vai citu līdzīgu komunālo pakalpojumu nodrošināšanu.
	

	10.1.12.
	Pretendentam līguma izpildē jānodrošina ēku konstrukciju projektētājs ar šādu kvalifikāciju un prasmēm:
a) spēkā esošs būvprakses sertifikāts, ēku konstrukciju projektēšanā;
b) iepriekšējo 15 (piecpadsmit) gadu laikā (no 2021. gada līdz 2025. gada beigām un 2026. gadā līdz piedāvājuma iesniegšanas dienai), ir gūta pieredze vismaz 1 (viena) būvprojekta būvkonstrukciju daļas izstrādē ūdenssaimniecības būvēm, kur objekts ir izbūvēts un nodots ekspluatācijā.
	



10.2. 	Ja Pretendents ir piegādātāju apvienība, tad prasības, kas attiecas uz Pretendenta tehniskajām un profesionālajām spējām, ir attiecināmas uz piegādātāju apvienības dalībniekiem kopā, nevis katru dalībnieku atsevišķi. 
10.3. 	Izziņas un citus dokumentus, kurus Likumā noteiktajos gadījumos izsniedz Latvijas kompetentās institūcijas, Pasūtītājs pieņems un atzīs, ja tie izdoti ne agrāk kā 1 (vienu) mēnesi pirms iesniegšanas dienas, bet ārvalstu kompetento institūciju izsniegtās izziņas un citus dokumentus Pasūtītājs pieņems un atzīs, ja tie izdoti ne agrāk kā 6 (sešus) mēnešus pirms iesniegšanas dienas, ja izziņas vai dokumenta izdevējs nav norādījis īsāku tā derīguma termiņu.
11. [bookmark: _Toc233909426]PIEDĀVĀJUMĀ IEKĻAUJAMIE DOKUMENTI 
11.1. 	Pieteikums dalībai Konkursā, saskaņā ar C1 pielikumā pievienoto veidni, kas pieejama EIS e-konkursu apakšsistēmas šī Konkursa sadaļā. 
11.1.1. Piedāvājuma nodrošinājums saskaņā ar Nolikuma 7.sadaļu (C2 pielikums). 
11.1.2. Pretendenta kvalifikācijas dokumenti, kas jāiesniedz saskaņā ar Nolikuma 10.1. punktu. 
11.1.3. Ja Pretendents, lai apliecinātu, ka tā kvalifikācija atbilst Nolikumā noteiktajām prasībām, balstās uz citu spējām, piedāvājumam jāpievieno dokumenti, kas sagatavoti saskaņā ar Nolikuma C5 pielikumā pievienoto veidni,  kas pieejama EIS e-konkursu apakšsistēmas šī Konkursa sadaļā.
11.1.4. Ja Pretendents Līguma izpildē plāno piesaistīt apakšuzņēmējus, Piedāvājumam jāpievieno dokumenti, kas sagatavoti saskaņā ar Nolikuma C4 un C5 pielikumā pievienotajām veidnēm, kas pieejama EIS e-konkursu apakšsistēmas šī Konkursa sadaļā;
11.1.5. Eiropas vienotās iepirkuma procedūras dokuments (ja attiecināms): Pasūtītājs pieņems Eiropas vienoto iepirkuma procedūras dokumentu kā sākotnējo pierādījumu atbilstībai Nolikumā noteiktajām Pretendenta atlases prasībām. Ja Pretendents izvēlēsies iesniegt Eiropas vienoto iepirkuma procedūras dokumentu, lai apliecinātu, ka tas atbilst Konkursā noteiktajām Pretendentu atlases prasībām, Pretendentam jāiesniedz šo dokumentu arī par katru personu, uz kuras iespējām Pretendents balstās, lai apliecinātu, ka tā kvalifikācija atbilst Nolikumā noteiktajām prasībām, kā arī par katru apakšuzņēmēju, kura sniedzamo pakalpojumu vērtība ir vismaz 10 000 euro. Ja Pretendents ir piegādātāju apvienība, Pretendentam jāiesniedz atsevišķu Eiropas vienoto iepirkuma procedūras dokumentu par katru tās dalībnieku. EVIPD veidlapu paraugus nosaka Eiropas Komisijas 2016. gada 5.janvāra Īstenošanas regula 2016/7, ar ko nosaka standarta veidlapu Eiropas vienotajam iepirkuma procedūras dokumentam. Eiropas vienotais iepirkuma procedūras dokuments ir pieejams aizpildīšanai Eiropas Komisijas mājaslapā tiešsaistes režīmā: http://espd.eis.gov.lv/. Pretendents var Pasūtītājam iesniegt EVIPD, kas ir bijis iesniegts citā iepirkuma procedūrā, kamēr šī informācija ir pareiza. Pretendentu var izslēgt no procedūras vai sodīt, ja informācija ESPD ir būtiski sagrozīta, noklusēta vai par to nevar iesniegt apliecinošus dokumentus. Ja Pretendents izvēlēsies iesniegt Eiropas vienoto iepirkuma procedūras dokumentu, Pretendents par kvalifikācijas kritērijiem nepieciešamo informāciju nedrīkst sniegt, tikai norādot iespējamo atbildi “jā” vai “nē” uz jautājumu par to, vai ekonomikas dalībnieki atbilst visiem nepieciešamajiem atlases kritērijiem, tas ir, Pretendentam Eiropas vienotā iepirkuma procedūras dokumenta sadaļas “IV daļa Atlases kritēriji” apakšsadaļā “C. Tehniskās un profesionālās spējas” jānorāda tāds informācijas apjoms, kas saskaņā ar Nolikumā prasīto ļauj Pasūtītājam pirmsšķietami pārliecināties par Pretendenta atbilstību Nolikumā noteiktajām prasībām.
11.2. Tehniskais piedāvājums, kas sagatavots saskaņā ar Nolikuma 12.sadaļu.
11.3. Finanšu piedāvājums un tāmes, kas sagatavots saskaņā ar Nolikuma 13.punktu. 
12. [bookmark: _Toc12965793][bookmark: _Toc125807220][bookmark: _Toc233909427]TEHNISKAIS PIEDĀVĀJUMS
12.1. Tehniskais piedāvājums Pretendentam jāsagatavo atbilstoši Tehniskajām specifikācijām (dotas nolikuma A1, A2, A3, A4 un A5 pielikumā) un saskaņā ar nolikumā pievienotajām Tehniskā piedāvājuma sagatavošanas vadlīnijām (D1 pielikums) un aizpildot D2, D3 un D4 pielikumu.
12.2. Tehniskā piedāvājuma prasības:
Tabula Nr.3 Tehniskā piedāvājuma prasības
	Npk.
	Prasības
	Iesniedzami dokumenti

	12.2.1.
	Piedāvātā tehnoloģija, iekārtas un parametri
	Detalizēts piedāvātais Darbu izpildes tehniskā risinājuma apraksts, kas demonstrē Pretendenta izpratni par Pasūtītāja prasībām (Tehniskajām specifikācijām) un plānotajiem Darbiem.
Visu tehnoloģisko posmu apraksts, piedāvāto tehnoloģiju apraksts, plānoto iekārtu un materiālu apraksts.
Atbilstoši aizpildīta tehnisko iekārtu un aprīkojuma veidne (D2 pielikums).
Ja par konkrēto iekārtu pieejams detalizēts apraksts, piemēram, ražotāja izdota tehniskā specifikācija, to var ietvert piedāvājumā, norādot interneta vietni, kur informācija pieejama. Reklāmas materiāli un katalogi par iekārtām nav ietverami piedāvājuma sastāvā un netiks vērtēti.
Piedāvājumā jāiekļauj Darbus raksturojoši rasējumi, kas ataino ēku plānus un raksturīgākos griezumus, kā arī aprīkojumu un iekārtas, skaidri atspoguļojot piedāvāto risinājumu un to raksturojošos galvenos parametrus.

	12.2.2.
	Skiču projekta un tehniskā projekta stadiju apraksts
	Skiču projekta un tehniskā projekta izstrādei nepieciešamās informācijas apraksts, izstrādes organizācijas apraksts.

	12.2.3.
	Būvdarbu stadijas organizēšana
	Būvniecības darba mērķu un rezultātu apraksts, darbu izpildes organizatoriskā struktūra, darbu izpildei izmantoto metožu, līdzekļu, tehniskā nodrošinājuma un iekārtu apraksts, apliecinājums vienoties vai vienošanās ar konkrētām sertificētām laboratorijām darbu izpildes rezultātu pārbaudei.

	12.2.4.
	Detalizēts darbu izpildes laika grafiks un naudas plūsma
	Izpildāmo darbu un veicamo pasākumu, t.sk. atskaišu un maksājumu dokumentu iesniegšanas, laika grafiks, nosakot izpildāmo darbu un veicamo pasākumu sākumu, beigas un ilgumu, kā arī  cilvēkresursu un mehānismu ieguldījums atbilstošajās aktivitātēs.
Laika grafikā izdala:
· Tehniskā projekta izstrādes periodu, norādot projekta izstrādes un saskaņošanas periodu;
· Būvdarbu izpildes periodu no BUN (būvdarbu uzsākšanas nosacījumu) izpildes līdz objekta nodošanai ekspluatācijā;
· Garantijas periodu.
Tehniskā projekta izstrādes un būvdarbu izpildes periodu norāda kalendārajos mēnešos un nedēļās, garantijas perioda ilgumu norāda kalendārajos gados.
Naudas plūsmas grafikā attēlojams plānotais maksājumu skaits. Rēķinu iesniegšana jāplāno ne biežāk kā vienu reizi mēnesī. 
Naudas plūsmas grafiku var apvienot ar laika grafiku vienā tabulā.

	12.2.5.
	Ekspluatācijas izmaksas
	Tehnoloģisko iekārtu ekspluatācijas izmaksu aprēķins atbilstoši nolikumā dotajai veidnei (D3 pielikums).

	12.2.6.
	Garantijas un apkopes
	Procesa un darbības garantijas atbilstoši nolikumā dotajai veidnei (D4 pielikums).

	12.2.7.
	Kvalitātes vadības sistēmas un vides aizsardzības pasākumu apraksts
	Sniedzamo pakalpojumu un būvdarbu kvalitātes nodrošināšanas pasākumu apraksts. 
Pasākumi vides aizsardzības prasību ievērošanai un Darbu negatīvās ietekmes uz apkārtējo vidi minimizēšanai, tai skaitā informācija par plānoto atkritumu utilizāciju.



12.3. Tehniskajā piedāvājumā var tikt iekļauta Ieinteresētā piegādātāja ieskatā cita būtiska informācija, ja tai ir nozīme iepirkuma līguma rezultātu sasniegšanā.
12.4. Pretendentam jāievērtē, ka objektā darbus iespējams veikt normālā darba laikā – darba dienās no 08:00 līdz 17:00. Ārpus šīm darba stundām darba iespējams veikt, atsevišķi to saskaņojot.
12.5. Tehniskais piedāvājums sastāv no 12.2.punktā dotajā 3.tabulā uzskaitītajiem dokumentiem.
12.6. Pretendenta tehniskajam piedāvājumam jābūt izstrādātam līdz tādai detalizācijas pakāpei, lai iepirkumu komisijai rastos pilnīgs priekšstats par piedāvāto risinājumu un to atbilstību Pasūtītāja izvirzītajām prasībām iepirkumā. 
13. [bookmark: _Toc12965794][bookmark: _Toc125807221][bookmark: _Toc233909428]FINANŠU PIEDĀVĀJUMS
13.1. Finanšu piedāvājums sastāv no pielikumā pievienotās veidnes (C6 pielikums, tai skaitā tāmes).
13.2. Finanšu piedāvājumā Pretendents ietver visas ar iepirkuma priekšmeta realizāciju saistītās izmaksas, norādot tās atbilstošās pozīcijās, vai, ja detalizācija konkrēto pozīciju neizdala, ietverot izmaksas citās aizpildāmajās pozīcijās. 
13.3. Aprēķinos jāizmanto precizitāte 2 cipari aiz komata cenas jānorāda EUR (euro). 
13.4. Piedāvātā līgumcena jānosaka euro, cenā jāietver visi nodokļi (izņemot PVN), nodevas un maksājumi un visas saprātīgi paredzamās ar konkrētā darba izpildi saistītās izmaksas, tai skaitā, materiālu piegāde objektā un atkritumu savākšana un atbilstoša to utilizēšana vai pārstrāde, saskaņā ar nolikuma prasībām, pretendenta piedāvājumu un tiesību aktu prasībām. 
13.5. Finanšu piedāvājumā jāiekļauj visi darbaspēka izdevumi un darbu apjomi, kā arī visi darbi, materiāli, palīgmateriāli un mehānismi, kas nepieciešami darbu nodrošināšanai, lai izpildītu noteikto darbu pilnā apmērā un atbilstošā kvalitātē, ievērojot tiesību aktu prasības. Papildu izmaksas netiek atzītas. Veicot pozīciju izcenojumu, Pretendents ievērtē visas nepieciešamās aktivitātes un pasākumus saskaņā ar tiesību aktu prasībām, tai skaitā, darba drošības pasākumus pilnā apmērā.
13.6. Pretendents, iesniedzot piedāvājumu, apliecina, ka piedāvājumā norādītā cena jebkurā tās sadaļā ir pietiekama un aptver visas izmaksas (preču, izejmateriālu un pakalpojumu, tai skaitā, transporta u.c., kas nepieciešamas) darbu veikšanai saskaņā ar tiesību aktu prasībām, tehnisko specifikāciju un būvdarbu līguma noteikumiem, kā arī garantijas nosacījumu izpildei pēc darbu pabeigšanas. Iesniedzot piedāvājumu, Pretendents apzinās, ka nokļūšanai objektā vai materiālu piegādei uz to, var būt nepieciešama caurlaide iebraukšanai Jūrmalā, kas ir maksas pakalpojums.
13.7. Būvdarbu rezultātā būvobjektam / trešajai personai vai videi nodarītos bojājumus / kaitējumu un / vai zaudējumus, uzņēmējam jānovērš par saviem līdzekļiem. 
14. [bookmark: _Toc12965795][bookmark: _Toc125807222][bookmark: _Toc233909429]PIEDĀVĀJUMU VĒRTĒŠANA
14.1. Piedāvājumu vērtēšana notiek slēgtās iepirkuma komisijas sēdēs. 
14.2. Iepirkuma komisija pārbauda Pretendenta piedāvājuma noformējuma atbilstību Nolikuma prasībām. Ja iepirkuma komisija konstatē neatbilstību kādai no noformējuma prasībām, Komisija var lemt par tālāku Piedāvājuma neizskatīšanu, ja neatbilstība noformējuma prasībām ir būtiska, kas ietekmē Piedāvājuma vērtēšanu. 
14.3. Iepirkuma komisija pārbauda, vai Pretendenta Pieteikums dalībai Iepirkuma procedūrā atbilst Nolikumā noteiktajām prasībām. Ja Pieteikums dalībai Iepirkuma procedūrā nav ietverts Pretendenta piedāvājumā vai neatbilst Nolikumā noteiktajām prasībām, Pretendenta piedāvājums tiek noraidīts. 
14.4. Iepirkuma komisija, ievērojot Likuma 48. panta pirmo daļu, izslēgšanas gadījumus pārbaudīs 48. panta noteiktajā kārtībā.
14.5. Iepirkuma komisija pārbauda, vai Pretendents atbilst Nolikuma 10.1.punktā noteiktajām kvalifikācijas prasībām. Ja Pretendents neatbilst kvalifikācijas prasībām vai nesniedz pierādījumus savas kvalifikācijas novērtēšanai, Pretendenta piedāvājums tiek noraidīts.
14.6. Piedāvājums var tikt noraidīts, ja:
· iesniegtā informācija par Pretendentu, personu, uz kuras iespējām Pretendents balstās vai apakšuzņēmēju ir nepatiesa un Pasūtītāja rīcībā ir fakti, kas to apliecina;
· Pretendents nav sniedzis informāciju vai datus kā atbildi uz iepirkuma komisijas jautājumiem, par iesniegto piedāvājumu vērtēšanas laikā, atbilžu sniegšanai dotajā termiņā.
14.7. Ja Pretendents būs iesniedzis Eiropas vienoto iepirkuma procedūras dokumentu kā sākotnējo pierādījumu atbilstībai paziņojumā par līgumu vai iepirkuma procedūras dokumentos noteiktajām atlases prasībām, iepirkuma komisija pirms lēmuma pieņemšanas par atlases rezultātiem pieprasīs iesniegt dokumentus, kas apliecina Pretendenta atbilstību atlases prasībām.
14.8. Iepirkuma komisija pārbauda, vai Pretendents ir sagatavojis atbilstošu Tehnisko piedāvājumu, ievērojot nolikuma un Tehniskās specifikācijas prasības. 
14.9. Ja Tehniskajā  piedāvājumā ietvertā informācija neatbilst nolikuma prasībām vai Tehniskām specifikācijām, vai tā ir sagatavota neatbilstoši vai nepilnīgi, Pretendenta piedāvājums tiek noraidīts.
14.10. Iepirkuma komisija pārbauda, vai Pretendents ir sagatavojis Finanšu piedāvājumu, ievērojot veidni. Ja Finanšu piedāvājums neatbilst Finanšu piedāvājuma vai tāmes veidnei, Pretendenta piedāvājums tiek noraidīts.  
14.11. Iepirkuma komisija pārbauda, vai finanšu piedāvājumā nav aritmētisku kļūdu. Ja šādas kļūdas tiek konstatētas, Iepirkuma komisija tās izlabo. Par kļūdu labojumu un laboto piedāvājuma summu Iepirkuma komisija paziņo Pretendentam, kura pieļautās kļūdas labotas. Vērtējot piedāvājumu, izvērtē aritmētiski laboto kopsummu.
14.12. Ja Iepirkuma komisija konstatē, ka Pretendenta piedāvājums ir nepamatoti lēts, tas tiek noraidīts. Ja iepirkuma komisija Pretendenta piedāvājumu uzskata par nepamatoti lētu, Pasūtītājs pirms šāda piedāvājuma iespējamās noraidīšanas rakstveidā pieprasa no Pretendenta detalizētu paskaidrojumu par būtiskiem piedāvājuma nosacījumiem, kā arī ļauj Pretendentam iesniegt pierādījumus, kurus tas uzskata par nepieciešamiem, dodot saprātīgu termiņu paskaidrojuma un pierādījumu iesniegšanai. Pretendenta piedāvājums tiek noraidīts, ja Pretendents nav varējis norādīt tehnoloģijas, tehniskos risinājumus, tirgus apstākļus, preces īpašības vai citus objektīvus pierādījumus, kas ļauj piedāvāt tik lētu cenu
14.13. Veicot Pretendentu piedāvājumu vērtēšanu, Iepirkuma komisija izvēlas saimnieciski visizdevīgāko piedāvājumu ar augstāko punktu skaitu. Punktus katram piedāvājumam piešķir pēc šādiem vērtēšanas kritērijiem (formulas):
Tabula Nr.3 Piedāvājuma vērtēšanas kritēriji

	Kritērijs
	Maks. punktu skaits
	Vērtējamā pozīcija
	Vērtējuma atšifrējums

	CAPEX
	
	Kapitālās izmaksas 
	Piedāvājumā ietvertā kopējā cena bez PVN

	OPEX
	
	Ekspluatācijas izmaksas vienam gadam
	Piedāvājumā norādītas EXCEL veidnē (D3 pielikums)

	Salīdzināmā cena (SC)
	
	SC = CAPEX + 
+ 15 x OPEX
	Salīdzināmo cenu nosaka pēc dotās formulas, saskaitot attiecīgā Pretendenta doto CAPEX ar OPEX, kas reizināts ar 15.

	Zemākā salīdzināmā cena
	
	SC min
	Piedāvājumam ar zemāko salīdzināmo cenu tiek piešķirti 100 punkti

	Finanšu vērtējums
	100
	F = (SCmin / SC ) x 100
	Pretendentu finanšu vērtējumu iegūst, dalot zemāko salīdzināmo cenu ar Pretendenta salīdzināmo cenu un dalījumu reizinot ar 100. Precizitāti nosaka ar 2 (diviem) cipariem aiz komata.



14.14. Piedāvājumus iepirkuma komisijas visi balsstiesīgie locekļi izvērtē individuāli, aizpildot vērtēšanas lapas.
14.15. Vērtējot piedāvājumu, Iepirkuma komisija ņem vērā piedāvājumā norādīto Līguma kopējo cenu bez PVN[footnoteRef:6]. [6:  Ja Finanšu piedāvājumā ir konstatētas aritmētiskās kļūdas, vērā ņem aritmētiski pareizi aprēķināto summu.] 

14.16. Ja komisija pirms pieņem lēmumu par iepirkuma līguma slēgšanas tiesību piešķiršanu, konstatē, ka vismaz divu pretendentu finanšu novērtējuma punktu skaits ir vienāds, komisija izvēlas piedāvājumu, kura CAPEX vērtība ir zemāka.
14.17. Atkārtotu pārbaudi par 48. panta pirmajā daļā minēto pretendentu izslēgšanas gadījumiem Iepirkumu komisija veic attiecībā uz pretendentu un ar to saistītajām personām, kuram atbilstoši citām paziņojumā par līgumu un iepirkuma procedūras dokumentos noteiktajām prasībām un izraudzītajiem piedāvājuma izvērtēšanas kritērijiem būtu piešķiramas līgumu slēgšanas tiesības. 
14.18. Lai pārbaudītu, vai Pretendents, kurš varētu būt ieguvis līguma slēgšanas tiesības, nav izslēdzams no dalības iepirkumā Starptautisko un Latvijas Republikas nacionālo sankciju likuma  11.1 pantā minēto apstākļu dēļ, Iepirkuma komisija rīkojas atbilstoši Starptautisko un Latvijas Republikas nacionālo sankciju likumam. Ja attiecībā uz minēto Pretendentu ir noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas, kuras kavē līguma izpildi, tas tiks izslēgts no iepirkuma.
15. [bookmark: _Toc12965797][bookmark: _Toc125807223][bookmark: _Toc233909430]IEPIRKUMA LĪGUMS
15.1. Pasūtītājs, pamatojoties uz Pretendenta piedāvājumu un pieejamiem finanšu līdzekļiem, ar izraudzīto Pretendentu slēdz Iepirkuma līgumu saskaņā ar pielikumā pievienoto Līguma veidni. 
15.2. Grozījumi iepirkuma līgumā veicami, ievērojot Likuma 66. pantu un iepirkuma līguma projektā noteikto. 
15.3. Pasūtītājs ir tiesīgs pārtraukt iepirkuma procedūru, ja:
· pretendentu iesniegtie piedāvājumi pārsniedz plānoto līgumcenu;
· iepirkuma procedūra līdz piedāvājumu atvēršanai aizkavē projekta realizāciju un apdraud projekta īstenošanu kopumā;
· kā arī citos Pasūtītāja ieskatā pamatotos gadījumos. 
Gadījumā, ja iepirkuma procedūra tiek pārtraukta, Pasūtītājs nekompensē ieinteresētajiem piegādātājiem vai pretendentiem radušās izmaksas, kas saistītas ar piedāvājuma sagatavošanu.
16. [bookmark: _Toc125807224][bookmark: _Toc233909431]PIELIKUMI
A PIELIKUMS: Tehniskās specifikācijas:
A1 pielikums 1. daļa – Īpašās pasūtītāja prasības;
A2 pielikums 2. daļa – Vispārīgās pasūtītāja prasības;
A3 pielikums 3. daļa – Vispārīgā būvdarbu specifikācija;
A4 pielikums 4. daļa – Vispārīgā mehānisko un elektrisko darbu specifikācija;
A5 pielikums 5. daļa – Pasūtītāja sagatavotā informācija.

B PIELIKUMS: Iepirkuma līguma projekts:
B1 pielikums – Līguma  vienošanās veidne  un Piedāvājuma pielikums
B2 pielikums – Līguma izpildes nodrošinājums;
B3 pielikums – Avansa maksājuma nodrošinājums;
B4 pielikums – Ieturējuma naudas nodrošinājums;
B5 pielikums – Līguma speciālie noteikumi
B6 pielikums -  Iekārtu un materiālu saraksts pēc kura var tikt veikta apmaksa saskaņā ar Līguma 14.5 punktu

C PIELIKUMS: Veidnes piedāvājuma sagatavošanai:
[bookmark: _Hlk219134597]C1 pielikums – Pieteikums dalībai iepirkuma procedūrā;
C2 pielikums – Piedāvājuma nodrošinājuma veidne;
C3 pielikums – Speciālista pieejamības apliecinājums;
C4 pielikums – Apakšuzņēmējiem nododamo būvniecības darbu saraksts;
[bookmark: _Hlk216970087]C5 pielikums – Apakšuzņēmēja/Personas, uz kuras iespējām Pretendents balstās apliecinājums;
C6 pielikums – Finanšu piedāvājuma veidne
C7 pielikums – Apliecinājums par konfidencialitātes ievērošanu
C8 pielikums – Objekta apsekojuma veidlapa

D PIELIKUMS: Tehniskā piedāvājuma sagatavošanas vadlīnijas:
D1 pielikums – Tehniskā piedāvājuma sagatavošanas vadlīnijas;
D2 pielikums – Tehnoloģisko iekārtu un aprīkojuma veidnes;
D3 pielikums – Ekspluatācijas izmaksu aprēķina veidne;
D4 pielikums – Procesa garantijas veidnes

[bookmark: _Hlk216864663]
 
21/21
